El tràmit només serà efectiu quan s'hagin enviat els dos formularis (sol·licitud i justificació) i la documentació complementària d'aquests.
Presentació de la sol·licitud: del 15 de setembre de 2020 al 15 d'octubre de 2020, ambdós inclosos
Presentació de la justificació: del 15 de setembre de 2020 al 15 d'octubre de 2020, ambdós inclosos
A les sol·licituds s'hi ha d'adjuntar la documentació que es detalla a continuació.
La presentació de la documentació es realitzarà per mitjans exclusivament telemàtics.
Documentació per sol·licitar l'ajut:
Documentació per justificar l'ajut:
Les persones han de presentar la documentació mitjançant el formulari (de sol·licitud o de justificació) corresponent.
La resolució i proposta de pagament de l'ajut es realitzarà un cop comprovats els requisits i la certificació prèvia dels serveis competents del DARP, segons la qual l'activitat i la despesa realitzades estan degudament justificades.
Es consideren despeses subvencionables les despeses ocasionades per una de les actuacions vinculades a l'adquisició i a la instal·lació, en les cisternes d'aplicació de purí o basses de purí d'un únic dels següents equips.
- Equips de mesura de la concentració de nutrients: conductímetre o NIR (Near-Infrared Spectroscopy).
- Equips dosificadors automàtics de purins (conductímetre, cabalímetre i electrovàlvules).
Per l'adquisició i instal·lació d'altres equips de mesura de la concentració de nutrients i/o dosificació diferents dels establerts en l'apartat anterior, serà necessari un informe favorable del Servei de Sòls i Gestió Mediambiental de la Producció Agrària.
L'adquisició d'equips subvencionables es pot realitzar de forma col·lectiva.
Als efectes d'aquestes bases reguladores es consideren inversions col·lectives les realitzades per cinc explotacions ramaderes o més.
Els equips objecte d'ajut que s'instal·lin en cisternes així com les cisternes en les què s'instal·lin s'han d'inscriure en el Registre oficial de maquinària agrícola (ROMA), d'acord amb el Reial Decret 448/2020, de 10 de març, sobre caracterització i registre de maquinària agrícola, bé a nom del beneficiari o bé a nom d'algun dels seus associats, en cas de persones jurídiques.
L'adquisició i instal·lació dels equips s'ha d'haver efectuat i pagat en el període comprès entre l'1 de gener de 2020 i el 15 d'octubre de 2020 i sempre amb anterioritat a la presentació de la sol·licitud.
No són subvencionables els impostos indirectes.
L'import de l'ajut per persona beneficiària no pot superar els percentatges d'ajut següents:
S'estableix un import màxim de 15.000 euros per a cada beneficiari.
En el cas que l'import total de les sol·licituds superi la dotació pressupostària disponible per a aquests ajuts, s'atendran les sol·licituds d'acord amb la puntuació obtinguda d'acord amb els següent criteris de valoració:
- La persona beneficiària és jove agricultora: 4 punts
- Inversions col·lectives realitzades per associacions, organitzacions i agrupacions de titulars d'explotacions ramaderes, i altres figures equivalents, incloses les agrupacions de defensa sanitària ramadera, cooperatives i les seves agrupacions, societats agràries de transformació i comunitats de bens: 3 punts.
- La persona sol·licitant està qualificada d'explotació agrària prioritària (EAP) en el moment de sol·licitud: 2 punts.
- Explotació ramadera situada en zones vulnerables en relació amb la contaminació per nitrats procedents de fonts agràries: 1 punt.
- Cisternes d'aplicació de purí, que d'acord amb la data de la primera inscripció al ROMA, tinguin menys de 5 anys d'antiguitat: 1 punt.
- Cisternes d'aplicació de purí, amb un volum superior o igual a 15.000 L: 1 punt.
Per fer el tràmit consulteu la Guia per a la sol·licitud telemàtica de l'ajut
Cal que us identifiqueu quan envieu el formulari amb un certificat digital de persona física, de representació o de persona vinculada.
Per realitzar aquest tràmit cal que disposeu del número d'expedient que obtindreu un cop realitzada la sol·licitud de l'ajut.
Per justificar el tràmit consulteu la Guia per a la justificació telemàtica de l'ajut
El termini màxim per emetre la resolució i notificar-la a la persona sol·licitant serà de 4 mesos, a comptar des de la data en què finalitza el termini de presentació de sol·licituds.
La concessió de la subvenció es fa per resolució del/de la director/a general de d'Agricultura i Ramaderia.
La resolució es comunicarà mitjançant notificació individual telemàtica a les persones sol·licitants de l'ajut.
Es pot interposar recurs d'alçada davant el conseller o la consellera d'Agricultura, Ramaderia, Pesca i Alimentació en el termini d'un mes comptat a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
En cas de silenci administratiu es pot interposar recurs d'alçada davant el conseller o la consellera d'Agricultura, Ramaderia, Pesca, i Alimentació en qualsevol moment a partir de l'endemà del dia que s'exhaureixi el termini per resoldre i notificar.